**PRIRODOSLOVNO GRAFIČKA ŠKOLA**

**ZADAR**

**ŠKOLSKI KURIKULUM**

**(školska godina 2018./2019.)**

**Rujan, 2018.**

SADRŽAJ:

1. Uvod
2. Dodatna nastava-priprema za državnu maturu
3. Fakultativna nastava
4. Terenska nastava
5. Preventivni i drugi programi
6. Profesionalnoinformiranje i savjetovanjeučenika
7. Izvannastavne aktivnosti
8. Knjižnica
9. Eko projekt
10. Izlet u Gardaland
11. Maturalno putovanje

Na temelju članka 28. Zakona o odgoju i obrazovanju u osnovnoj i srednjoj školi (NN 87/08), a na prijedlog Nastavničkog vijeća, Školski odbor Prirodoslovno-grafičke škole Zadar donosi

**ŠKOLSKI KURIKULUM ZA ŠKOLSKU GODINU 2018./2019*.***

Plan i program Škole određen je s nastavnim, izvannastavnim i izvanškolskim aktivnostima,donosi se na temelju nacionalnog kurikuluma i nastavnog plana i programa.

Kurikulum je pisani dokument kojim se utvrđuje dugoročni i kratkoročni plan dopunske i dodatne nastave, fakultativnih predmeta, izvannastavnih i izvanškolskih aktivnosti i drugih odgojno-obrazovnih aktivnosti te programa i projekata prema smjernicama Nacionalnog okvirnog kurikuluma. Planiranim aktivnostima, programima i projektima nastojati ćemo ostvariti ciljeve usmjerene na razvoj učeničkih kompetencija te učeničke odgovornosti i samostalnosti. Školski kurikulum će biti objavljen na mrežnim stranicama škole i kao takav će biti dostupan učenicima, roditeljima te svima zainteresiranima za život i rad škole.

Za učenike s izraženim interesima, vještinama i afinitetima za pojedine predmete ili područja organizirati će se dodatna nastava. Ove godine za četvrte razrede organizirati će se nadopuna nastave iz hrvatskog jezika, kako bi učenici postigli bolji uspjeh na državnoj maturi.

Kao i na početku svake godine učenici se mogu odlučiti za slušanje fakultativne nastave.

Program maturalne ekskurzije mogu realizirati tri razredna odjela u skladu s Pravilima o provedbi školskih izleta i ekskurzija.

U cilju smanjenja velikog broja izostanaka i negativnih ocjena u planu su radionice za učenike prvih razreda.

**I UVOD**

1. CILJEVI I ZADACI ŠKOLE

Potpuno i kvalitetno ostvariti i realizirati nastavni plan i program, temeljen na nacionalnom kurikulumu koji je usmjeren na učeničke kompetencije, kako bi uspješno odgovorili izazovima cjeloživotnog obrazovanja.

U ostvarivanju odgojno – obrazovnih ciljeva potrebna je stalna suradnja i dogovor nastavnika kao nositelja poučavanja.

Redovito raspravljati o povezanosti odgojno-obrazovnih sadržaja iz različitih predmeta, te razmjenom mišljenja o metodama i sredstvima poučavanja unaprijediti kvalitetu rada. Uspostaviti korelaciju u planiranju i obradi nastavnih sadržaja iz svih područja

Djelatno sudjelovati u pripremi učenika prvih, drugih, trećih i četvrtih razreda za državnu maturu.

Izraditi i usvojiti propisane interne pravilnike.

Aktivno uključiti Učeničko i Roditeljsko vijeće u rad škole, kao trajne suradnike u smislu jasno podijeljene odgovornosti glede ostvarivanja ciljeva odgoja i obrazovanja.

Razvijati timski rad i ugodno pedagoško ozračje koje će poticati zanimanje učenika za učenje i pružiti im osjećaj sigurnosti i međusobnog poštovanja.

Poboljšati učeničko i nastavničko dežurstvo u školi, kao jamstvo potpune odgovornosti i sigurnosti za sve sudionike odgojno-obrazovnog procesa.

Učeničke izlete i ekskurzije dogovarati i ostvariti sukladno programu učeničkih ekskurzija.

Organizirati posjete učenika kazalištima, izložbama i drugim kulturnim i javnim manifestacijama u Zadru i drugim mjestima u Hrvatskoj.

Poticati, pripremiti i organizirati sudjelovanje naših učenika na natjecanjima i smotrama učeničkog stvaralaštva.

U organizaciji stručnih aktiva pripremiti za učenike predavanje stručnjaka iz različitih područja kao poticaj za sudjelovanje u istraživanju, otkrivanju i zaključivanju.

Pokrenuti rad nastavničke metodičke radionice kao vid internog stručnog usavršavanja s ciljem promjene metoda i oblika rada na razvoj kompetencija.

Kontinuirano organizirati interni informatički tečaj za nastavnike i ostale djelatnike za sigurnu i kritičku uporabu informacijske tehnologije.

Obogatiti učenički odjel knjižnice nužnim knjigama za školsku lektiru, te stručne knjige.

Nastaviti sustavno opremanje svih učionica i kabineta nastavnim sredstvima i pomagalima.

**Odgojna dimenzija:**

Profesorski zbor ima cilj odgajati mlade ljude u duhu zajedništva i tolerancije, poštivati tuđa dostignuća, a cijeniti svoja. Na prvom je mjestu učenikov misaoni razvoj, a ne sama znanost. U odgoju mladih ljudi smatramo vrlo važnom suradnju roditelja, nastavnika i učenika u ozračju potpore, pomoći, suradnje i razumijevanja. Trebamo jasno ukazivati učenicima kako se problemi mogu rješavati samo suočavanjem s njima, a ne izbjegavanjem istih. Osim što poučava i odgaja, škola i priprema učenika za aktivno sudjelovanje u demokratskom životu zajednice.

**Obrazovna dimenzija:**

Naša škola daje dovoljno znanja za upis na bilo koji fakultet ali i pripremu za samostalni rad u strukovnom obrazovnom usmjerenju. Do znanja se dolazi trudom, zalaganjem, marljivošću i upornošću, a znanje je put u sretniju budućnost. Odrastanje je teško, opraštanje s djetinjstvom ponekad i bolno, ali uz pomoć znanja i iskustva pomažemo učenicima otkriti nove izazove koje će svladavati u svijetu odraslih. Učimo učenike kako učiti kako bi se mogli snalaziti u budućem životu, te razvijati samostalnost i odgovornost. Zadataknam je i upoznavanje učenika s cjelokupnošću hrvatskoga kulturnog identiteta.

2. VIZIJA I MISIJA ŠKOLE

Prirodoslovno-grafička škola se trudi biti škola u kojoj će se zbog pozitivnog ozračja ugodno osjećati učenici, nastavnici i roditelji.

Trudimo se biti škola koja će nuditi jednake mogućnosti za sve,u kojoj učenici mogu i vole učiti, te škola u kojoj se svi dobro osjećamo. Škola treba biti mjesto tolerancije, nenasilja i dijaloga. Škola je aktivna i sudjeluje u događanjima grada i županije,

U našoj školi podjednako obraćamo pozornost na stjecanje znanja i na razvoj vještina kao što su sposobnost analize, sinteze, stvaralaštva, samostalnog učenja, prezentiranja znanja i jezičnog izražavanja. Škola zadovoljava potrebe učenika u stjecanju općih kompetencija, te pruža pomoć mladim ljudima da se bore protiv vlastitih kriza i problema. Odgojna dimenzija škole vidljiva je na svakom nastavnom satu.

U školi naglašeno njegujemo tradicionalne vrijednosti kao što su znanje, pristojnost, kultura ponašanja, marljivost, upornost, pravednost, poštivanje starijih, poštivanje profesora, poštivanje svojih kolega.

Kućni red škole i etički kodeks su okviri uljuđenoga ophođenja učenika i profesora.

Naša škola je mjesto nulte tolerancije na nasilje i svaki oblik diskriminacije. Želimo da naši učenici odu u život sa spoznajom kako su različitosti bogatstvo koje nas oplemenjuje.

U radu se trudimo ostvariti individualan pristup s učenicima pred kojima su jednaki zadaci i odgovornost, a različite mogućnosti.

3. ŠKOLA ZNANJA, VJEŠTINA (KOMPETENCIJA) I ODGOVORNOSTI

Škola je mjesto gdje se mladež priprema i poučava za suočavanje s izazovima budućnosti. Učenici se poučavaju učiti, logički zaključivati, analizirati i prezentirati svoja znanja i ideje. Važno je mladima osim znanja dati mnoge vještine i kompetencije, te ih učiti odgovornosti i kreativnosti u radu. Tijekom obrazovanja učenici se potiču kreativnom izražavanju u svim područjima rada.

Izrada kurikula škole mora biti otvoren proces u kojemu sudjeluju svi nositelji nastavnog i odgojnog procesa.

4. PROJEKTI

4.1. **VR LABoratorij za mlade**

U tijeku je projekt “VR LABoratorij za mlade“, podrška programima usmjerenim mladimau kojem će naša škola sudjelovanjem uvoditi suvremene i inovativne aktivnosti, metoda isadržaja u postojeći strukovni kurikulum za stjecanje kvalifikacije medijski tehničar i web dizajner, obogatit će sadržaje stručnih predmeta (Fotografija, Video,Medijske prezentacije, Medijski projekti, 3D animacija i drugi). Osnažit će se i ljudski i materijalni kapaciteti škole kroz provedbu stručnog usavršavanja nastavnika orijentiranih na moderne metode i praktična znanja iz područja VR tehnologije i rad s mladima. Ova edukacija će omogućiti učenicima inastavnicima da nakon provedenog projekta nastave stvarati digitalne nastavne sadržaje, interaktivne izvore znanja iz ostalih nastavnih predmeta.

Na taj način će se i ostalim učenicima omogućiti edukacija koja će ih potaknuti na istraživanje i interakciju.

Grad Zadar u partnerstvu s Prirodoslovnom-grafičkom školom Zadar, Udrugom za izvannastavne i izvanškolske aktivnosti Cinaz i Udrugom apstinenata za pomoć pri resocijalizaciji Porat pokrenuo je ovaj projekt sa svrhom uspostavljanja partnerstva koje će osigurati mladima priliku za osnaživanje, socijalizaciju i stjecanje novih, konkurentnih vještina za tržište radate proaktivno sudjelovanje u kreiranju politika. Inovativni i kreativni potencijal mladih će se angažirati i iskoristiti u smislu primjene novih IT znanja (virtualna stvarnosti-kreiranje VR videa), za jačanje kompetencija u samozapošljavanju i osobnom razvoju. Osim toga, mladima i osobama koje rade s mladima osigurat će se mogućnost međunarodne mobilnosti kroz stjecanje novih znanja i uspostavljanja međunarodnih partnerstava.

Stečena znanja i vještine iz područja samozapošljavanja, poduzetništva i virtualne stvarnosti mladi će naučiti primijeniti u stvarnom okruženju, kroz kampanje, nastup na sajmu, prezentacije i radionice mobilnosti.

4.2. **Mobilnost u svrhu učenja - Nova znanja i vještine za bolji grafički i web dizajn**

Cilj ove aktivnosti tj. ovoga projekta je stjecanje novih znanja i vještina iz područja grafičkog dizajna i web dizajna. Stjecanje spoznaja o tome kako dizajnu pristupaju drugi.

Aktivnost je namijenjena učenicima triju škola Škole za grafiku, dizajn i medijsku produkciju Zagreb, Prirodoslovne i grafičke škole – Rijeka i Prirodoslovne i grafičke škole Zadar. Ukupno je uključeno 25 učenika i 4 nastavnika iz navedenih škole

Aktivnost podrazumijeva kulturološke pripreme za učenike i nastavnike, te 15 dnevni posjet poduzećima u Dublinu – Irska s provođenjem stručne prakse. Kulturološke pripreme tijekom siječnja a praksa od 22. veljače do 08. ožujka, Dublin – Irska.

**II DODATNA NASTAVA**

**HRVATSKI JEZIK-PRIPREME ZA DRŽAVNU MATURU:3. i 4. razredi**

**CILJEVI**:

- pomoći učenicima i olakšati pripreme oko polaganja državne mature,

- obraditi razlikovne sadržaje hrvatskog jezika, tj. proširiti stečeno znanje sadržajima gimnazijskog nastavnog programa

- dodatnom nastavom osvijestiti potrebu sveobuhvatnog i stalnog učenja hrvatskog jezika i književnosti,

- poticati ljubav i brigu za hrvatski jezik i književnost,

- steći spoznaje o hrvatskom jeziku kao sredstvu priopćavanja i jednoj od glavnih značajki hrvatske nacionalne kulture, samobitnosti i nacionalnog identiteta,

- steći književno znanje, književnu kulturu

**NAMJENA:** Nastava je namijenjena učenicima trećihi četvrtih razreda,koji su obuhvaćeni nacionalnim ispitom i državnom maturom. Program podrazumijeva sve one sadržaje koji se obrađuju u gimnazijskom programu, a nisu zastupljeni programom Prirodoslovno-grafičke škole kao strukovne škole.

**NOSITELJ:** Ivica Antić, prof.

**NAČIN REALIZACIJE:**

* obrada nastavnih tema iz područja književnosti, hrvatskog jezika i pismenosti,
* obrada književnopovijesnih razdoblja europske (svjetske) i hrvatske književnosti,
* fonetike, fonologije, morfologije, sintakse, pravopisa,
* pisanje eseja.

**VREMENIK:**

**-** nastava se održava dva sata tjedno, 64 sata godišnje,

- subotom, u jutarnjim satima i prema dogovoru s zainteresiranim učenicima.

**TROŠKOVNIK:** nema posebnih troškova

**VREDNOVANJE:** usmeno i pismeno provjeravanje naučenog gradiva, uspjeh na državnoj maturi.

**DOPUNSKA NASTAVA**

**MATEMATIKA**

**CILJEVI:**

- osposobiti učenike prvih razreda za što bolje rješavanje zadataka iz matematike

tijekom školovanja.

- razvijati logičko zaključivanje, povezivanje i apstraktno mišljenje

- razvijati ustrajnost, samostalnost i točnost u radu.

**NAMJENA:** stjecanje znanja i vještina iz matematike.

**NOSITELJI:**NadicaDaboPeranić, prof.

**NAČIN REALIZACIJE:**

* pojašnjavanje i odgovaranje na sva pojedinačna pitanja učenika,
* pomoć u razumijevanju gradiva redovne nastave,
* savladavanje razlike nastavnih sadržaja u odnosu na gimnazijski program,
* samostalno rješavanje zadataka

**VREMENIK:** tijekom školske godine 2018./2019. prema rasporedu, 35 sati.

**TROŠKOVNIK:** predviđena sredstva iz proračuna, za troškove plaća nastavnika.

**VREDNOVANJE**: bolji uspjeh učenika u redovnoj nastavi.

**III FAKULTATIVNA NASTAVA**

**TALIJANSKI JEZIK**

**CILJEVI:**

- poticati ljubav prema talijanskom jeziku

- razvijanje jezičnih vještina (slušanje, govorenje, čitanje, pisanje)

- osposobljavanje učenika za komunikaciju na talijanskm jeziku

- upoznavanje civilizacije, kulture i osobitosti zemalja talijanskog govornog područja

**NAMJENA:** zadovoljiti interese i potreba učenika za proširivanjem i stjecanjem novih znanja

**NOSITELJ:** Ana Šimurina, prof.

**NAČIN REALIZACIJE:** frontalni, individualni rad, rad u paru, samostalno pisanje zadataka, vježbe.

**VREMENIK:** Cijela školska godina 2018./2019.

- 2 sata tjedno (70 sati godišnje) za 1., 2., 3. i 4. razrede

**TROŠKOVNIK:** predviđena sredstva iz proračuna za troškove plaća nastavnika

**VREDNOVANJE:**

- rezultati se vrednuju redovitim praćenjem i ocjenjivanjem kroz usmene i pismene provjere;

- učenici provode evaluaciju

**FAKULTATIVNA NASTAVA**

**NJEMAČKI JEZIK**

**CILJEVI:**

* poticati ljubav prema njemačkom jeziku,
* razvijanje jezičnih vještina (slušanje, govorenje, čitanje, pisanje)
* osposobljavanje učenika za komunikaciju na njemačkom jeziku,
* upoznavanje kulture, civilizacije i osobitosti zemalja njemačkog govornog područja

**NAMJENA:** zadovoljiti interese i potrebe učenika za proširivanjem i stjecanjem novih znanja.

**NOSITELJ:**Marijana Špaleta, prof.

**NAČIN REALIZACIJE:** frontalni, individualni rad, rad u grupama, rad u paru, samostalno pisanje zadataka i vježbanje.

**VREMENIK:** Tijekom školske godine 2018./2019.

- 2 sata tjedno za učenike prvih, drugih, trećihi četvrtih razreda (70 sati godišnje),

**TROŠKOVNIK:** predviđena sredstva iz proračuna namijenjena za troškove plaća nastavnika

**VREDNOVANJE:** rezultati se vrednuju redovitim praćenjem i ocjenjivanjem kroz usmene i pismene provjere; učenici provode evaluaciju

**FAKULTATIVNA NASTAVA**

**LATINSKI JEZIK**

**CILJEVI:**

* učenje o pravilima latinskog pisma,
* učenje klasičnog i tradicionalnog izgovora,
* upoznavanje deskriptivne gramatike,
* učenje duhovnih vrijednosti rimske civilizacije,
* razvoj ljubavi prema zavičaju,
* upoznavanje povijesnog razvoja i utjecaja latinskog jezika na hrvatski jezik,
* jačanje samopouzdanja

**NAMJENA:**

Fakultativna nastava pruža učenicima mogućnost za korisnim, svrsishodnim i kreativnim ispunjenjem slobodnog vremena.

**NOSITELJ AKTIVNOSTI:** Karmen Turčinov, prof.

**NAČIN REALIZACIJE:** nastava će se odvijati jedan sat tjedno,nastava uključuje frontalni rad, individualni rad, čitanje, slušanje, rad u paru, terenski rad (odlazak u Arheološki muzej grada, posjet povijesnoj jezgri Zadra, arheološkim lokalitetima u okolici Zadra i sl.)

**VREMENIK:**

* rujan- animiranje učenika, uvodna predavanja o rimskoj civilizaciji,
* listopad- pismo, izgovor, osnove deskriptivne gramatike,
* studeni/prosinac-čitanje sentenci, posjet Muzeju, gramatičke vježbe,
* siječanj/veljača-gramatičke vježbe, prevođenje najjednostavnijih tekstova, zanimljivosti rimske civilizacije,
* ožujak/travanj-prelazak na složenije tekstove tijekom školske godine, posjeti povijesnoj jezgri, čitanje natpisa na terenu
* svibanj/lipanj-osnove sintakse, tekstovi, sentence, referati o mitovima iz mitologije, čitanje i rasprave o temama iz duhovnog života, svakodnevnom životu u Rimu

**TROŠKOVNIK:** bilježnice, pisaći pribor, trošak za kartu za izlet, posjet muzeju i sl.

**NAČIN VREDNOVANJA:** skala vrednovanjabazira se na znanju, zalaganju, motiviranosti

**IV TERENSKA NASTAVA**

**POSJET RADIO POSTAJI "RADIO ZADAR"**

**1drazred**

**CILJEVI:** iz predmeta "ZVUK" u okviru nastavne cjeline "radijska emisija" posjetiti će se radio postaja gdje će učenici moći doći u kontakt i izravno se upoznati s opremom i tehnologijom o kojoj uče u teoriji.

**NAMJENA:** učenici će osjetiti pripremu i realizaciju radijske emisije, bolje će razumjeti i shvatiti gradivo.

**NOSITELJI:** Vesna Krnčević, prof.

**NAČIN REALIZACIJE:** rad u grupama

**VREMENIK:** travanj, svibanj 2018./2019.

**TROŠKOVNIK**: nema posebnih troškova

**VREDNOVANJE:** veća zainteresiranost učenika za predmet, bolji uspjeh učenika u redovnoj nastavi.

**TERENSKA NASTAVA**

**UČENICI KEMIJSKIH USMJERENJA**

1. **Novigradsko more**– učenici 3b. i 4a. razreda (rujan 2018.)

2. **Vransko jezero**– učenici 3b. i 4. razreda (listopad 2018.)

3. **Plitvička jezera**– učenici 3b. i 4a. razreda (studeni 2018.)

4. **Grabovača**(Perušić, Lika) – učenici 3b. razreda (ožujak 2019.)

**CILJEVI:**

- upoznati se s najznačajnijim prirodnim (geološkim i geografskim) obilježjima NP, PP i drugih područja u Hrvatskoj

- primjena teorijskog znanja u praksi i naučiti se rukovati terenskom opremom

- upoznati se s vrijednim biljnim i životinjskim svijetom pojedinih dijelova Hrvatske

- razlikovati oblike zaštite prirode u Hrvatskoj i znati obilježja NP i PP

- osposobiti učenike za snalaženje u prirodi, na zemljopisnoj karti i mapama

- razvijati sposobnost promatranja, opisivanja, zaključivanja i primjenjivanja stečenih znanja

**NAMJENA AKTIVNOSTI:**

- njegovati svijest o potrebi čuvanja i zaštite biljnog i životinjskog svijeta te prirodnih i kulturnih ljepota naše zemlje

- utvrđivati znanja o prirodno-geografskim obilježjima Hrvatske kao i o njezinim zaštićenim dijelovima

- poticati i povezivati samostalno istraživanje i timski rad

- razvijati ljubav prema prirodi

**NOSITELJI PROGRAMA:**

Sonja Babić, prof.

Mihovila Nakić, prof.

Ana Šimurina, prof.

JolandaGenda, suradnik u nastavi

Edo Končurat, prof.

**NAČIN REALIZACIJE:** Za pojedini teren podijeliti učenike/ce u manje skupine da bi bile učinkovitije pri radu; terenska nastava bi bila interdisciplinarna jer bi je vodili profesori/ce iz različitih predmeta (kemija, biologija, geologija, geografija, zaštita prirode i okoliša u RH, ekologija); rad na terenu bi ovisio o prilikama pojedinog područja koje se posjećuje i prilagođavao bi se njima; uglavnom bi se u osnovi rad sastojao od terenskih analiza voda (pomoću prijenosnog laboratorija), uzimanja uzoraka za analizu koje bi se provele kasnije u školskom laboratoriju (tvrdoća, organska tvar, nečistoće, mikrobiološka analiza...), upoznavanja flore i faune te geološke građe i geografskih prilika...; nakon terena proveo bi se završni dio projekta – izrada panoa, plakata i prezentacija, pisanja seminarskih radova, upriličila predavanja/izlaganja učenika/ca pojedinih skupina

**VREMENIK:** rujan,listopad i studeni 2018., ožujak 2019.

**TROŠKOVNIK:**

autobus 10.000 kn

ulaznice za NP ili PP 5.000 kn

**NAČIN VREDNOVANJA:**

- ocijeniti seminarske radove, izrađene plakate i prezentacije te predavanja

- moguća provjera znanja nakon provedene terenske nastave

**STRUČNI IZLET**

**Učenici 3d i 4d razreda – Medijski tehničari**

1. **Posjet medijskoj kući „NOVA TV Zagreb“** *– travanj ili svibanj 2019.*
2. **Posjet MPA – škola glazbene produkcije i multimedije u Zagrebu** *- travanj ili svibanj 2019.*
3. **Posjet Dramskom odjelu radioprograma Hrvatskog radija –** *siječanj ili veljača 2019.*

**CILJEVI:**

- učenici će se izravno upoznati s opremom i tehnologijom o kojoj uče u teoriji

* učenici će razlikovati uređaje za snimanje, obradu, pohranjivanje, reprodukciju i distribuciju zvučnog i televizijskog zapisa
* učenici će promatrati realizaciju produkcije glazbenog djela i televizijske forme

**NAMJENA:**

* razvijanje suradnje s vanjskim ustanovama,
* učenici će bolje razumjeti i shvatiti gradivo,
* razvijanje medijske pismenosti

**NOSITELJI:**

Vesna Krnčević, prof.

Anamarija Ivković, prof.

**NAČIN REALIZACIJE:**rad u grupama

**VREMENIK:**siječanj, veljača, travanj, svibanj 2019.

**TROŠKOVNIK:** autobus (*3 x 5000,00 kn*) 15.000,00 kn

**NAČIN VREDNOVANJA:**

* veća zainteresiranost učenika za predmet
* bolji uspjeh učenika u redovnoj nastavi

**TERENSKA NASTAVA**

**Učenici 1d razreda – Medijski tehničari**

**POSJET RADIO POSTAJI:** "RADIO ZADAR", *travanj, svibanj 2018/19.*

**CILJEVI:**

- iz predmeta "Zvuk" u okviru nastavne cjeline "radijska emisija" posjetiti će se radio postaja gdje će učenici moći doći u kontakt i izravno se upoznati s opremom i tehnologijom o kojoj uče u teoriji.

**NAMJENA:**

- razvijanje suradnje s vanjskim ustanovama

- učenici će osjetiti pripremu i realizaciju radijske emisije

- učenici će bolje razumijeti i shvatiti gradivo

- razvijanje medijske pismenosti

**NOSITELJ:**Vesna Krnčević, prof.

**NAČIN REALIZACIJE:**rad u grupama

**VREMENIK:** travanj, svibanj 2018/19.

**TROŠKOVNIK:**nema posebnih troškova

**VREDNOVANJE:**

**-** veća zainteresiranost učenika za predmet

- bolji uspjeh učenika u redovnoj nastavi

**TERENSKA NASTAVA**

**IZRADA FOTOHERBARIJA**

**RAZRED**I: **1 de (biologija) i 1d (fotografija)**

**CILJ I NAMJENA:** potaknutisvjesnostučenika o biljkamapomoću fotografiranja, putemintegracije, biologijeifotografije

**NAČIN REALIZACIJE:** u sklopunastavebiologijeifotografije (dva puta podva školska sata, pojedan put u svakompolugodištu, ovisno o vremenskimuvjetima) učeniciodlazenateren s ciljem upoznavanja ifotografiranjabiljakakojerastupoparkovimaiulicamaZadra. Izvanučioničkanastavaće se odvijatinapodručju Parka VladimiraNazora, PerivojakraljiceJelene, rive ipodručjapoluotokaopćenito.

**ISHODI:**

-učeniciupoznajupodručje u kojemživeinjegovekarakterističnosti

-učeniciupoznajubiljkekojeihokružujuinjihovaimena

-učeniciuočavajuosobinebiljakaipovezujuihsastaništemnakojembiljkežive

-učenicirazvijajupozitivanodnospremabiljkama u svomokruženju

-učenicivježbajupromatranjeifotografiranje

**NOSITELJI PROGRAMA:** JelenaBarbarić – Gaćina, prof. biologijeiMartina Perić, prof. grafičkegrupepredmeta

**TROŠKOVNIK**: trošak izrade završnih plakata.

**V PREVENTIVNI PROGRAM**

**PROGRAM PREVENCIJE BOLESTI OVISNOSTI**

**CILJEVI:**

* afirmacija pozitivnih životnih vrijednosti,
* formiranje stavova o štetnosti sredstava ovisnosti,
* smanjenje interesa mladih za uzimanje sredstava ovisnosti (droge, alkohol, nikotin)

**NAMJENA:**

* preventivnim djelovanjem stvoriti negativan stav mladih prema konzumiranju sredstava ovisnosti,
* upozoriti na znakove rizičnih ponašanja, te ih na taj način zaštiti od posljedica takva ponašanja
* poticati i razvijati sposobnost razumijevanja samoga sebe i ponašanja drugih radi uspješnije prilagodbe zahtjevima društva i vlastitm obvezama

**NOSITELJ:** prof.etike, školski psiholog, školski pedagog, prof.vjeronauka, prof.tjelesnog, razrednici, školski liječnik

**NAČIN REALIZACIJE:**

* program obuhvaća 3 bitna elementa:rad s učenicima, rad s profesorima, rad s roditeljima (po potrebi mogu biti obuhvaćeni i drugi oblici rada poput predavanja liječnika koji su zaduženi za prevenciju ovisnosti unutar zadarske županije, predavanja stručnjaka na tom području i sl.),
* satovi razrednika(zdravstveni odgoj), roditeljski sastanci, razgovori, radionice s učenicima,
* ostvariti međupredmetnu suradnju, temeljem nastavnih planova i programa, svih nastavnika koji su direktno ili indirektno vezani za program spriječavanja ovisnosti.

**VREMENIK:** tijekom školske godine 2018./2019.

**TROŠKOVNIK:** nisu potrebna dodatna sredstva

**VREDNOVANJE:** mišljenja nositelja ovog programa, mišljenja učenika i roditelja o provedenim aktivnostima

**PREVENTIVNI PROGRAM**

**PROGRAM PREVENCIJE NASILJA U ŠKOLI**

**CILJEVI:**

* škola kao mjesto nulte tolerancije na nasilje,
* afirmacija pozitivnih životnih vrijednosti,
* razvijati svijest o sebi i svojim potrebama,
* razvijati empatiju i svijest o potrebama drugih

**NAMJENA:**

* povećanje sigurnosti učenika, njihovih roditelja i djelatnika u školi,
* naučiti prepoznavati znakove upozorenja kojima učenik traži pomoć,
* povećati otpornost učenika na negativne utjecaje

**NOSITELJI:** prof. etike, školski psiholog, školski pedagog, prof. vjeronauka, prof. tjelesnog, razrednici

**NAČIN REALIZACIJE:**ciklus radionica i igraonica nenasilne komunikacije (donošenje odluka, samopoštovanje, razvijanje kritičkih stavova, kontrola emocija, odgovorno ponašanje),izrada panoa s prikladnim temama i predavanjima. Realizacija će se odvijati najviše na satu razrednika kroz program zdravstvenog odgoja.

**VREMENIK:** tijekom godine

**TROŠKOVNIK:** nema posebnih troškova

**VREDNOVANJE:** anketni listići za učenike

**VI PROFESIONALNO INFORMIRANJE I SAVJETOVANJE UČENIKA**

**CILJEVI:**

* pružiti učenicima informacije o obrazovanju i zapošljavanju nakon završetka obrazovanja u našoj školi,
* informirati učenike osmih razreda za upis u programe koji postoje u našoj školi,
* ukazati na važnost odabira budućeg zanimanja u skladu sa sposobnostima, vrijednostima, interesima i aspiracijama osobe

**NAMJENA:**

* upoznati učenike četvrtih razreda srednje škole s mogućnostima nastavka vlastitog školovanja,
* informirati učenike naše škole o postojećim sveučilištima

**NOSITELJI:** pedagoginja, psihologinja, nastavnici, razrednici, članovi stručne službe HZZ-a zaduženih za provođenje individualnih i skupnih testiranja u svrhu profesionalnog usmjeravanja

**NAČIN REALIZACIJE:**

* priprema tiskanih materijala vezanih za promidžbu škole,
* prezentacija škole na Sajmu poslova Zadarske županije,
* suradnja sa zavodom za zapošljavanje u području profesionalnog informiranja kroz program „Moj izbor“,
* provedba anketiranja učenika,
* prijava učenika za testiranje pri HZZ-u

**VREMENIK:** travanj, svibanj 2019.

**TROŠKOVNIK:** sredstva za realizaciju ovog programa.

**VREDNOVANJE:** zainteresiranost učenika i roditelja za upis u našu školu upis na željene fakultete

**VII IZVANNASTAVNA AKTIVNOST**

**IZRADA WEB STRANICA ŠKOLE**

**CILJEVI:**

* upoznavanje učenika osnovnih škola kao i njihovih roditelja s programima obrazovanja u našoj školi,
* obavijesti učenicima naše škole kao i njihovim roditeljima,
* informiranje svih zainteresiranih za rad naše škole o događajima, aktivnostima, uspjesima i dostignućima u tekućoj školskoj godini

**NAMJENA:** promidžba rada škole, informiranje učenika, roditelja i profesora, nastava.

**NOSITELJ:** Dubravka Klarin Glavan, prof.

**NAČIN REALIZACIJE:** praćenje događanja u našoj školi i evidentiranju istih, fotografiranje i skupljanje zapisa. Stranice uređuje prof. grafičke grupe predmeta u suradnji sa zainteresiranim učenicima i profesorima.

**VREMENIK:** 2 sata tjedno tijekom nastavne godine.

**TROŠKOVNIK:** sredstva za realizaciju ovog programa osigurava škola.

**VREDNOVANJE:**vježbanje izrade stranice, zadovoljstvo i informiranost učenika, roditelja i nastavnika.

**IZVANNASTAVNA AKTIVNOST**

**LIST „NOVI SPEKTAR“**

**CILJEVI:**

- istraživanje i definiranje glavnih značajki pisanja

- razvijanje jasnog izražavanja misli i stavova

- obogaćivanje stručnog i osobnog rječnika

- razvoj analitičkog mišljenja

-razvoj kreativnog rada

- poticanje suradničkog duha

**NAMJENA AKTIVNOSTI:** Razvijanje jezično-komunikacijskog područja, osjećaja za umjetnost, razvijanje kreativnog izražavanja.Primjena znanja grafičke tehnologije i objava radova učenika nastalih iz predmeta koji se bave fotografijom, likovnim aktivnostima ili pisanih sastava. Praktičan rad grafičke grupe predmeta.

**NOSITELJI PROGRAMA:** Kristina Erlić prof., Ivica Šimurina prof., aktiv grafike.

**NAČIN REALIZACIJE:** Individualni i grupni rad, analize, teoretski i praktični pristup uređivanju novina. List „ Novi spektar“ zaživjeti će u elektroničkom obliku na web – stranici škole. Najzanimljiviji prilozi biti će okosnica lista u novinskom obliku.

**VREMENIK:** Tijekom cijele nastavne godine 2018./2019.

**TROŠKOVNIK**

tiskanje časopisa 10.000 kn

grafička priprema 2.000 kn

**NAČIN VREDNOVANJA:** Rad učenika može se vrednovati ocjenom u predmetu ili nagraditi pohvalnicom i knjigom na kraju školske godine; uspjeh programa pokazat će i kritički osvrti izvan škole, u prvom redu, mediji.

**IZVANNASTAVNE AKTIVNOSTI**

**ŠKOLSKI ŠPORTSKI KLUB „PGŠ“**

**CILJEVI:**

**-** prevencija neprihvatljivih oblika ponašanja,

* razvijanje zdravog stila ponašanja,
* osvješćivanje svrsishodnijeg provođenja slobodnog vremena,
* razvijanje pozitivnog natjecateljskog duha i ljubavi prema sportu.

**NAMJENA: a**ktivno bavljenje športskim disciplinama, atletikom, nogometom, odbojkom, košarkom, rukometom, stolnim tenisom, gimnastikom i plivanjem, namIjenjeno je zainteresiranim učenicima svih razreda i usmjerenja.

**NOSITELJ:** ArnoLongin, prof.

**NAČIN REALIZACIJE:** tijekom rada u grupama-momčadima odabranog športa, učenici se upoznaju s nastankom sporta, pravilima igre i suđenja, uvježbavaju tehničko taktičke elemente, pripremaju se za natjecanje od školske do državne razine.

**VREMENIK:** tijekom nastavne godine

**TROŠKOVNIK:** osiguranje potrebne opreme, sredstva za putne troškove, troškove boravka izvan mjesta stanovanja.

**VREDNOVANJE:** rezultati na športskim natjecanjima (pohvale, nagrade, stupanj zadovoljstva učenika, priznanja)

**IZVANNASTAVNE AKTIVNOSTI**

**MEĐUBISKIPIJSKI SUSRET MATURANATA**

**MATURANTI**

**CILJEVI:**

-Upoznati učenike sa znamenitostima Humca i Mostara

-Razvijati učenicima sposobnost i motivaciju za povijest i kulturu navedenih mjesta.

-Unapređivanje i razvijanje dobrih odnosa između samih učenika i učenika i profesora.

- Razvijati sposobnost promatranja, opisivanja, zaključivanja i primjenjivanja stečenih znanja

**NAMJENA:**

-Postizanje bolje komunikacije između učenika i profesora.

- Unapređivanje međusobnih odnosa kroz putovanje i zabavnu atmosferu.

**NOSITELJ :**Anita Šerer-Matulić, vjeroučiteljica

**NAČIN REALIZACIJE:**Prema planu putovanja

– Euharistijsko slavlje na Humcu

– Posjet Mostaru

– Posjet Međugorju

**VREMENIK:** Jednodnevni susret, vrijeme korizme

**TROŠKOVNIK:** Troškovi puta za voditelje

**VREDNOVANJE**Iskazi učenika koji putuju, kao iprofesora koji ih vode.

**VIII ŠKOLSKA KNJIŽNICA**

**Dramska radionica**

**CILJEVI:**

- stjecanje sklonosti i ljubavi prema dramskoj i kazališnoj umjetnosti

* oslobađanje stvaralačkih afiniteta i potencijala kroz scenski rad
* razvoj komunikacijskih vještina
* ohrabrenje individualnog i kolektivnog isticanja i djelovanja
* poticanje pozitivnog natjecateljskog rivaliteta
* sadržajno osmišljavanje slobodnog vremena
* oživljavanje kulturnog i zabavnog života u kolektivu i izvan njega, nastavak tradicije uspješnosti škole i njegovanje slike škole kao kreativnog kolektiva.

**ZADAĆE I NAMJENA:**

* čitanje raznovrsnih djela svih rodova književnog stvaranja s fokusom na dramska
* kontinuiran interes spram scenskih, filmskih, glazbenih i bliskih kulturnih zbivanja
* usmene i pismene interpretacije te prezentacije doživljenih iskustava
* zajednička dramatizacija i scenska prilagodba/ od dramskog teksta do predstave
* uprizorenja na kulturnim i dramskim manifestacijama lokalnog i šireg značaja

**NOSITELJ:** knjižničar Ivica Antić prof, i učenici dramske radionice

**NAČIN REALIZACIJE:** kontinuirani rad u odabranoj skupini tijekom nastavne godine (jednom a po potrebi i više puta tjedno); pripreme i probe uglavnom će se organizirati u školi, po mogućnosti u kazališnim prostorima prije izvedbi i za vrijeme izvedbi

**TROŠKOVNIK:**uvjete, opremu, materijalna i novčana sredstva primarno osigurava škola, dio sredstava daje Županija temeljem odobrenih projekata, nešto potencijalni sponzori

**VREDNOVANJE:**ocjene publike, medija, struke i kritike, pohvale i nagrade na priredbama, smotrama i natjecanjima, osjećaj vlastitog zadovoljstva djelovanjem i postignućem

**DANI KNJIGE**

**CILJEVI:**

* poticanje čitalačkog entuzijazma te širenje intelektualnih i duhovnih obzorja
* oblikovanje literarnih, kao i drugih stvaralačkih kvaliteta u suživotu s knjigom
* ohrabrenje individualnog i kolektivnog djelovanja te isticanja
* doprinos kontinuitetu kreativnog rada i sadržajnom kulturno-zabavnom životu u školi

**ZADAĆE I NAMJENA:**

* čitanje odabrane literature i kontinuirano praćenje literarne produkcije
* raznolika promocija književnog stvaranja
* razvijanje stvaralačkog djelovanja, primarno literarnog
* sudjelovanje na književnim susretima i ostalim književnim događanjima (prodajno-izložbeni sajmovi)

**NOSITELJI:** knjižničar, učenici i zainteresirani profesori

**NAČIN REALIZACIJE:** djelovanje u odabranim skupinama tijekom nastavne godine, posebno u listopadu i početkom studenog kada se intenziviraju dani vezani uz knjigu; većina aktivnosti odvijat će se u školi, manji dio na drugim mjestima kulturnih i književnih zbivanja (razne kulturne i obrazovne ustanove, sajmovi...), prikupljanje knjiga za školsku knjižnicu, susreti s poznatim književnicima.

**TROŠKOVNIK:** uvjete, opremu, materijalna i novčana sredstva prvenstveno osigurava škola, dio sredstava Županija, sponzori.

**VREDNOVANJE:** ocjena auditorija, ocjena struke i kritike, pohvale, priznanja i nagrade, osjećaj vlastitog zadovoljstva djelovanjem i postignućem.

**PRIREDBE I SVEČANOSTI**

**CILJEVI:**

* oživotvorenje stvaralačke energije/prezentacija kreativnog talenta i rada
* ohrabrenje pojedinačnog i zajedničkog djelovanja i isticanja
* potvrda o nepresušnom potencijalu te njegovim vrijednostima i učincima
* razvijanje kulturno-zabavnog života škole
* motivacija futura u kreativnom zanosu

**ZADAĆE I NAMJENA:**

* okupljanje svih stvaralačkih potencijala u školi
* permanentna stvaralačka aktivnost na raznim poljima
* priprema, organizacija i realizacija različitih književnih, glazbeno-scenskih, izložbenih i drugih manifestacija s težištem na završnoj školskoj svečanosti kao kruni cjelogodišnjeg kreativnog djelovanja

**NOSITELJI:** knjižničar, učenici i zainteresirani profesori

**NAČIN REALIZACIJE:**

* kontinuirano okupljanje i suradnja angažiranih učenika i profesora tijekom radnog tjedna i vikendom u školskim i izvanškolskim prostorima radi pripreme, organizacije te izvedbe obuhvaćenih akcija.
* Na Dan darovitih učenika 21.3. predstaviti će se radovi kreativnih učenika na različitim područjima.

**TROŠKOVNIK:**uvjete, materijalna sredstva, financije u najvećoj mjeri osigurava škola, uz financijsku potporu Županije i mogućih sponzora

**VREDNOVANJE:**zadovoljstvo vlastitim radom i učinkom, priznanja kolektiva i drugih znatiželjnika, stručne ocjene i kritik

**IX EKO PROJEKT**

**EKO DANI**

**CILJEVI:**

- ukazivati na probleme onečišćivanja okoliša s kojima se ljudi svakodnevno susreću u svojoj lokalnoj zajednici, ali i globalne probleme

- objasniti načine na koji se način ekološki problemi mogu rješavati

- poticati ljude da se sami angažiraju na rješavanju takvih problema te isticati da svaki pojedinac može svojim angažmanom doprinijeti da naša županija postane čišća, ljepša i zdravija;

- potaknuti predstavnike lokalne vlasti na djelovanje i rješavanje gorućih problema koji opterećuju našu zajednicu

**NAMJENA AKTIVNOSTI:**

- aktivno sudjelovanje u zaštiti okoliša i promjenama životnih stilova,razvijanje vlastite odgovornosti prema uvjetima života.

- razvijanje suradnje s ekološkim udrugama

**NOSITELJI PROGRAMA:** Edo Končurat, prof., Marija Ljubičić, prof.

**NAČIN REALIZACIJE:**

- izrada projektne dokumentacije

- upoznavanje učenika sa sadržajem i ciljem projekta

- izrada plakata, letaka, transparenata

- izrada informativnih panoa i plakata

**VREMENIK:** travanj 2019.. godine

**TROŠKOVNIK:**

informativni plakat 1.500 kn

baner 2.000 kn

promidžbeni letci (flyeri) 1.000 kn

materijal za izradu scenografije 1.000 kn

razglas (manji) 3.000 kn

razni materijal (boje, flomasteri, markeri, rola papira...) 1.000 kn

zmajar i klaun (za animaciju ljudi po Kalelargi) 1.000 kn

piće za sudionike eko happeninga 5.000 kn

**NAČIN VREDNOVANJA:** Zadovoljstvo sudionika, ocjene medija i sudionika. Nakon završetka Eko dana provest će se anketa (uz pomoć studenata sociologije sa Sveučilišta u Zadru) kako bi se dobile povratne informacije o organiziranom projektu i mogle se ispraviti eventualne pogreške za sljedeći put.

**PROJEKT EKO - DANI**

**"Drvo nade" (akcija sadnje stabala)**

**CILJEVI:**

- unaprijediti odnos prema okolišu kako kod učenika/ca tako i u lokalnoj zajednici

- poticati potrebu za ozelenjivanjem ogoljelih površina nastalih čovjekovom nebrigom

- oživjeti i oplemeniti prostor svoje lokalne zajednice

**NAMJENA AKTIVNOSTI:**

- biti dio globalnog pokreta koji se zalaže za povećanje površina pokrivenih drvećem

- poljepšati krajobraz i unaprijediti kvalitetu svakodnevnog življenja

- razvijanje odnosa prema okolišu

**NOSITELJI PROGRAMA:**

Edo Končurat, prof.

JolandaGenda, suradnik u nastavi

**NAČIN REALIZACIJE:** U akciji sadnje stabala sudjelovat će učenici/e ekološkog smjera; akcija će se organizirati uz pomoć poduzeća »Nasadi« koji će nam donirati nekoliko sadnica; sadnice možemo dobiti i od nekih drugih udruga s kojima surađujemo

**VREMENIK:** travanj 2019. godine, unutar proslave Županijskih dana.

**TROŠKOVNIK:** Sva sredstva potrebna za realizaciju projekta osigurat će škola uz donaciju stabla i stručnih savjeta poduzeća "Nasadi".

**NAČIN VREDNOVANJA:** Rad učenika može se vrednovati ocjenom u predmetu ili nagraditi pohvalnicom i knjigom na kraju školske godine. Natpisi u medijima.

**PROJEKT EKO - DANI**

**Izložba fotografija »Zeleni svijet«**

**CILJEVI:**

- omogući razvoj učeničkih stvaralačkih potencijala kroz umjetničko stvaralaštvo

- razvijati estetske poglede na prirodu i okoliš koji ih okružuje

- pobuditi osjećaj za prirodu i potrebu da se kao takva sačuva za nadolazeće generacije

**NAMJENA AKTIVNOSTI:**

- aktivno bavljenje fotografijom kao umjetničkim izrazom

- ekološko osvještavanje

**NOSITELJI PROGRAMA:**

Martina Perić, prof.

Aktiv grafike

**NAČIN REALIZACIJE:**

-raspisivanje natječaja za prijavu radova *(sredina prosinca)*; to će se učiniti izravnim dopisom na škole *(osnovne i srednje)* te putem lokalnih medija.

- zainteresirani/e učenici/e moći će svoje radove poslati dokraja ožujka.

- pristigle radove pregledat će *(početkom travnja)* prosudbeno povjerenstvo sastavljeno od petorice iskusnih zadarskih fotografa. Oni će odabrati najbolje radove za izložbu te izabrati nagrađene radove *(prvo, drugo i treće mjesto)* u obje kategorije (osnovne i srednje škole).

- otvorenje izložbe,utravnju 2019. uz prigodan program u izložbenom prostoru Narodnog muzeja Zadar

**VREMENIK:** travanj 2019. godine

**TROŠKOVNIK:**

plakati 1.000 kn

izrada fotografija (za izložbu) 4.000 kn

katalog izložbe 1.000 kn

prosudbenopovjerenstvo 1.000 kn

nagrade 6.000 kn

domjenak 1.000 kn

**NAČIN VREDNOVANJA:** Rad učenika može se vrednovati ocjenom u predmetu ili nagraditi pohvalnicom i knjigom na kraju školske godine.Zadovoljstvo sudionika, mišljenje i ocjene javnosti.

**PROJEKT EKO - DANI**

**Fešta o' bicikle**

**CILJEVI:**

- boravak na otvorenom

- druženje sudionika u neformalnoj atmosferi

- smanjivanje stresa zbog svakodnevnih obveza

- promicanje zdravlja i zdravih navika

**NAMJENA AKTIVNOSTI:**

- približavanje biciklizma učenicima kao jedne od najzdravijih aktivnosti

- razvijanje odnosa prema okolišu

- ekološko osvještavanje i druženje

-propagiranje škole

**NOSITELJI PROGRAMA:**

Ivica Antić, prof.

Edo Končurat, prof.

Helena Vulić, prof.

**NAČIN REALIZACIJE:** Cijela manifestacija se sastoji od više dijelova koji će se realizirati u dva dana. Uz biciklijadu, bit će organizirana tribina o biciklističkom prometu u Zadru te filmska večer s projekcijom aktivističkog dokumentarnog filma o biciklizmu. Nakon biciklijade bit će upriličen zabavno-glazbeni i športski program. Organizacija ove aktivnosti obuhvatit će i suradnju s prometnom policijom te službom Hitne pomoći.

**VREMENIK:** travanj 2019. godine

**TROŠKOVNIK:**

informativni plakati 1.000 kn

baneri 1.000 kn

promidžbeni letci (flyeri) 1.000 kn

bedževi, naljepnice... 1.000 kn

razglas 3.000 kn

nagrade za sudjelovanje u biciklijadi 5.000 kn

nagrade za lutriju 5.000 kn

piće i hrana za sudionike biciklijade 3.000 kn

majice s natpisom 10.000 kn

**NAČIN VREDNOVANJA:**Zadovoljstvo sudionika, mišljenje i ocjene javnosti. Tijekom biciklijade te nakon njezina završetka provest će se ankete (uz pomoć studenata sociologije sa Sveučilišta u Zadru) kako bi se dobile povratne informacije o biciklijadi i mogle se ispraviti eventualne pogreške za sljedeći put.

**X VIŠEDNEVNO STRUČNO PUTOVANJE VERONA, GARDALAND, VENECIJA, MURANO, BURANO**

**CILJEVI:**

* upoznati prirodne, geografske, gospodarske, kulturne i povijesne znamenitosti, posjet muzejima, posjet radionici za proizvodnju predmeta od stakla te upoznavanje s procesom proizvodnje stakla.
* jačanje svijesti o vlastitim interesima, sposobnostima i mogućnostima,
* međusobno povezivanje učenika, razvoj socijalnih i emocionalnih vještina.

**NAMJENA:** učenici drugih razreda.

**NOSITELJI:** razrednici, učenici.

**NAČIN REALIZACIJE:**

* razgovor s učenicima i roditeljima i donošenje odluke,
* prikupljanje ponuda putničkih agencija, odabir programa, izbor agencije po pravilniku.
* razgovor s učenicima o detaljima izleta i pravilima ponašanja,
* podjela radnih zadataka,
* realizacija izleta

**VREMENIK:** ožujak ili travanj 2019. god

**TROŠKOVNIK:** troškove snose učenici i roditelji

**VREDNOVANJE:** iskustva učenika, zapažanje razrednika i roditelja, vrednovanje kroz komentare i iznesena iskustvena znanja iz povezanih predmeta (npr. Likovna umjetnost)

**XI MATURALNO PUTOVANJE, IZLETI**

**CILJEVI:**

* upoznati prirodne, geografske, gospodarske, kulturne i povijesne znamenitosti drugih zemalja,
* jačanje svijesti o vlastitim interesima, sposobnostima i mogućnostima,
* međusobno povezivanje učenika, razvoj socijalnih i emocionalnih vještina

**NAMJENA:** učenici četvrtih razreda (maturalno putovanje), učenici svih razreda (izleti)

**NOSITELJI:** razrednici, učenici, ravnatelj

**NAČIN REALIZACIJE:**

* razgovor s učenicima o poželjnim destinacijama, njihovim prednostima i nedostacima (na satovima razrednika),
* razgovor s roditeljima i donošenje odluke,
* prikupljanje ponuda putničkih agencija, odabir programa,
* izbor agencije prema pravilniku,
* razgovor s učenicima o detaljima izleta i pravilima ponašanja,
* podjela radnih zadataka,
* realizacija izleta

**VREMENIK:** kraj školske godine (maturalno putovanje), tijekom godine (izleti)

**TROŠKOVNIK:** troškove ekskurzije ili izleta snose učenici i roditelji

**VREDNOVANJE:** iskustva učenika, zapažanje razrednika i roditelja koristit će se kao

smjernice pri realizaciji sljedećih susreta.

KLASA: 003-08/18-01/5

UR.BROJ: 2198-1-63-18-10

U Zadru, 27. rujna 2018.

PREDSJEDNIK ŠKOLSKOG ODBORA:

Ivica Šimurina, prof.